ເພງ I'm Not Gonna Miss You ຂອງ ​Glen Campbell ​ເປັນເພງທີ່ຫາຟັງໄດ້ຍາກ ຫວັງວ່າທ່ານຜູ້ຟັງ ຄົງຈະຖືກໃຈ
ວັນ​ອາທິດ​ມື້​ນີ້ ທ່ານ​ຈະ​ໄດ້​ຟັງເພງລູກ​ທົ່ງ​ອາ​ເມຣິກັນ ​ແລະ​ເພງ​ດັງໆ ​ໃນ​ອະດີດ...ຖ້າ​ທ່ານ​ຜູ້​ຟັງ​ຢາກ​ຟັງ​ເພງ​ໃດ​ ກໍ​ຂໍ​​ເຊີນ​ຂຽນ​ເຂົ້າ​ມາ​ຫາ​​ພວກ​ເຮົາ ​ແຕ່​ກ່ອນ​ອື່ນ ຂໍ​ເ​ຊີ​ນ​ເຂົ້າ​ສູ່ລາຍການ​​ຟັງ​ເພງ​ໄດ້​ເລີຍ.
ຄຄືນນ ວັນນະສອນ ຈະມາກ່ອມອາລົມທ່ານຜູ້ຟັງດ້ວຍເພງລູກທົ່ງສາກົນແບບ classic ຂໍເຊີນຮັບຟັງເພງມ່ວນໆ ໃນລາຍການສຽງເພງຈາກແດນໄກຂອງວີໂອເອ ໄດ້ ສະບາຍດີທຸກໆທ່ານ ກັບມາພົບກັນອີກຕາມເຄີຍໃນລາຍການສຽງເພງຈາກແດນໄກຂອງ ວີໂອເອ ຫວັງວ່າທ່ານຜູ້ຟັງຄົງໄດ້ບັນລຸເປົ້າໝາຍຂອງປີ 2018 ທີ່ທ່ານໄດ້ຕັ້ງໄວ້ແດ່ແລ້ວ ເບິ່ງແມ໋ະ ບຶດດຽວ ກໍກາຍເຄິ່ງປີມາແລ້ວ ກໍຄົງຍັງອີກ 5 ເດືອນກໍຈະໝົດປີ ຫຼັງຈາກທີ່ໄດ້ ສະເໜີເພງລາວ ເຮົາເປັນຄົນລາວ ຜົນງານເພງຂອງສິນລະປິນຄຸນນະພາບ ສັກກີ້ ເມກມໍ ຣະກົດ ຈາກລັດຄາລີຟໍເນຍ ໄປແລ້ວ ກໍໄດ້ມີຜູ້ຟັງ ອາເລັກຊີ ໄຊຍະວົງ ຂຽນເຂົ້າມາບອກ ວ່າ ບົດເພັງນີ້ຟັງແລ້ວຮູ້ສຶກດີຫລາຍ ມັກຫຼາຍເດີ ກໍຕ້ອງຂໍຂອບໃຈນ້ອງ ອາເລັກຊີ ໄຊຍະວົງ ຫຼາຍໆ ທີ່ເຂົ້າມາຕິດຕາມຮັບຟັງ ແລະສະແດງອອກຊຶ່ງຄວາມຄິດເຫັນ ສະນັ້ນ ເອື້ອຍວັນນະສອນ  ຈຶ່ງຂໍຂອບໃຈ ແລະຂໍຕອບແທນດ້ວຍການຈັດເພງແນວ classic ມາໃຫ້ຟັງເປັນເພງທີ່ກ່ຽວຂ້ອງກັບຄຸນງາມຄວາມດີ ຄວາມງົດງາມຂອງແມ່ຍິງ ເພງນີ້ ຊ່າງມີຄວາມໝາຍທີ່ຖືກໃຈສາວໆແນ່ນອນ ແບບວ່າ ເຈົ້າເປັນນາງໃນດວງໃຈ ທີ່ຂັບ ຮ້ອງໂດຍ Kenny Rogers ໃນບົດເພງ…Lady ສ່ວນເພງຕໍ່ໄປນີ້ ຂໍສະເໜີເພງແນວ classic ທີ່ຫຼາຍໆທ່ານບໍ່ສູ້ຈະໄດ້ຍິນເພງພວກນີ້ ສະນັ້ນ ວັນນະສອນ ຈຶ່ງຕັ້ງໃຈຊອກຫາເອົາເພງທີ່ຫາຟັງໄດ້ຍາກມາຝາກທ່ານຜູ້ຟັງ ໂດຍສະເພາະບັນດາຜູ້ຟັງທີ່ມັກໃນແນວເພງ classic ພວກນີ້ ແລະແນ່ນອນເພງນີ້ Hello Goodbye ຂອງວົງ The Beatles ຊຶ່ງເປັນວົງດົນຕີ ຂັວນໃຈຂອງຜູ້ຟັງທັງໂລກ ຄັ້ງຕໍ່ໄປ ທາງເຮົາ ກໍຈະຫາເພງແນວ classic ມາຝາກທ່ານຜູ້ຟັງອີກ ຂໍອຳລາທ່ານຜູ້ຟັງດ້ວຍເພງລູກທົ່ງ classic - I'm Not Gonna Miss You ທີ່ຂັບຮ້ອງ ໂດຍ Glen Campbell ນັກຮ້ອງ ນັກດົນຕີ ນັກແຕ່ງເພງ ແລະຜູ້ປະກາດຂ່າວທີ່ເຄີຍສ້າງ ຊື່ສຽງໂດ່ງດັງມາກ່ອນແລ້ວ ໃນຊຸມປີ 1960 – 1970 ພຸ້ນ ແລະກໍຫວັງຢ່າງຍິ່ງວ່າ ທ່ານຜູ້ ຟັງ ຄົງຈະເຂົ້າມາຕິດຕາມຮັບຟັງລາຍການ ຂອງພວກເຮົາອີກ ຂໍໃຫ້ທຸກທ່ານນອນຫຼັບ ຝັນຫວານ ພົບກັນໃໝ່ໃນສັບປະດາໜ້າ